Odense Adresse-Contoirs Efterretninger, 1842-08-04
Stænderforsamlingen i Roeskilde. (Slutningen af Kammerherre Abrahamsons Andragende om almindelig Værnepligt, see sidste Mandagsavis!) Lehmann: "Jeg vilde ansee det for ubetimeligt, om Forsamlingen vilde indlade sig paa Detaillen af Forslaget, og jeg mener, at man kun bør udtale sig om Hovedgrundsætningerne og de store Principer, af hvilke Proponenten har fremhævet tvende: det første, at der skal forskaffes Landet et tilstrækkeligt Forsvar, uden Forøgelse i Udgivter: det andet, at Værnepligten skal fordeles lige paa alle Klasser. Castenschiold, Moltke, Rosenørn-Lehn stemte imod, Estrup, Etatsraad Bang, Bruun, Christensen, Dunzfeldt, Peder Jørgensen, Haastrup, Plesneer, Olivarius, Feddersen, Prætorius, Maaløe, Brix for, Præsidenten: "Der er allerede af flere Deputerede blevet henpeget paa en tidligere Sag, hvis Historie i Forsamlingen maaskee kunde komme i Betragtning, med Hensyn til Spørgsmaalet om Behandlingen af nærværende Forslag. Den Proposition, som er bleven paaberaabt, indgivet af et Medlem i Forsamlingens første Session, indeholdt en udførlig Plan for Reguleringen af Kjøbenhavns Communalvæsen, med Hensyn til Organisationen af Magistrat og Borgerrepræsentantskab, saavelsom til deres indbyrdes Forhold og Forholdet til de overordnede Autoriteter. Skjøndt Forsamlingen samtidig med denne Propositions Jndgivelse, kom til Kundskab om, at et Lovudkast angaaende samme Gjenstand var under Udarbeidelse, lod den sig dog ikke derved afholde fra, at overgive Forslaget til en Committee, og, i Overeensstemmelse med dennes Jndstilling, at indgaae med en Petition, hvori den imidlertid udtrykkeligt erklærede, at den ikke fandt det hensigtsmæssigt, at stille Forslagets enkelte Poster under Discussion og Afstemning, men indskrænkede sig til at tilstille Hs. Maj. Forslaget, og derhos at anholde om, at det maatte blive taget under Overveielse ved Udarbeidelsen af den paatænkte nye Lov. Det forekommer mig, at der herved er anviist en Vei for Forsamlingen, til, at optage en Sag, der har en saadan national Betydning, som den foreliggende. - Jøvrigt bør jeg, med Hensyn til hvad Proprietair Hansen har yttret, ikke tilbageholde den Erindring: at det vistnok er at overskride den rette Grændse, naar en Deputeret betegner det som sit eller som Forsamlingens Kald, at skulle staae Kongen bi imod en formeentlig hemmende og reform-modarbeidende Jndflydelse af hans Raadgivere." Proprietair Hansen: "J den Formening, hvormed jeg har taget Plads i denne Forsamling, at Regjeringscollegierne ikke ere stemte for, paa det Hurtigste at forelægge denne Sag, er jeg bleven endydermeere bestyrket ved de Meddelelser, den kgl. Commissarius igaar i min Fraværelse har foredraget, betræffende de i Forslag bragte stænderske Committeer; og, omendskjøndt jeg nu gjentagende hører, at vi i den næste Forsamling: kunne vente et Lovforslag om almindelig Værnepligt, finder jeg dog, at de i hine Meddelelser indeholdte Yttringer om, at en Gjenstand af denne Art især egnede sig til at tages under Behandling af disse Committeer, netop tale for mine Anskuelser. Min Attraa har kun været, at fremskynde det, som jeg ikke troer, der fra de meest Formaaendes Side er Tendents til at fremskynde. Proponenten: Udfaldet af vore Forhandlinger idag blive, hvilket det vil, saa har dog enhver Ven af almindelig Værnepligt Aarsag til at glæde sig over Jndholdet af disse Forhandlinger. Nitten Talere ere hørte for Nedsættelsen af en Committee, og otte imod, men af disse Sidste have ser erklæret sig for Princiret. Det er saaledes især kun Hensyn til Udførelsesmaaden, der har afholdt dem fra at stemme for en Committee. Jeg befinder mig selv i det besynderlige Tilfælde, at jeg fuldkommen deler de Betænkeligheder, der have gjort sig gieldende med Hensyn til Detaillen, og, naar jeg i mit Forslag har bestræbt mig for at trække Grundlinierne for en videre Udvikling af Armeeorganisationen, baseret paa almindelig Værnepligt, er dette kun skeet af skyldig Opmærksomhed imod mine høitærede Colleger, af hvilke det overveiende Fleertal, ifølge deres Stilling og Forhold, ikke kunne være nøie bekjendte med de militaire Forhold: jeg har troet, at burde gjøre klarligen Rede for mine Anskuelser, og jeg har derfor maattet erkjende som nødvendigt, at antyde hvorledes en saadan Organisation muligen kunde indrettes, og troet at burde optage de nævnte Hovedpunkter, imod hvilke man har fremsat Erindringer, i Resumeet. Saafremt der imidlertid, som jeg haaber, vil blive nedsat en Committee, vil det være dennes Sag, nærmere at bedømme Forslaget. Forsamlingen vil da discutere Sagen, og selv construere sin Mening om Jndholdet, af mit Forslag." Med Hensyn til at den kgl. Commissarius havde sagt: "Forsaavidt der af den Deputerede for de mindre Landeiendomsbesidderes 15de Valgdistrikt er blevet yttret, at de, der staae Kongen nærmest forsætligen skulle have modarbeidet den omhandlede Sag og forsinket dens Afgjørelse, da fortjente dette vel egentlig ikke nogen Besvarelse; thi den ærede Deputerede er vistnok aldeles uvidende om, hvorledes det forholder sig med denne Sag, - bemærkede Proprietair Hansen, at han i denne Sag havde udtalt sig aldeles efter sin Overbeviisning, hvilket han ansaae for enhver Deputerets nede. Pligt, og at han ikke formeente, at have fremført sin Mening paa nogen usømmelig Maade. Han maatte derfor tilbagevise den Maade, hvorpaa den kgl. Commissarius havde tiltalt ham. Den kgl. Commissarius bemærkede, at det ikke var ham, men Præsidenten, der havde givet den ærede Deputerede en Erindring. Paa Præsidentens Yttring, at den paaberaabte Erindring var at betragte som given paa Præsidiets Vegne, tilføiede Proprietair Hansen yderligere, at hans Gjenmæle ikke var rettet imod Præsidentens Erindring, men imod Commissarii tilrettevisende Yttringer, navnlig forsaavidt disse indeholdt Udtryk om, at hans bemærkninger ikke vare værd at svare paa. Den kgl. Commissarius: "Saadaane Udtryk har jeg ikke brugt; men jeg skal iøvrigt ikke videre indlade mig med den ærede Deputerede. Resultatet af Kugleaistemningen i denne vigtige Sag er refereret i Løverdagsavisen.